pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-‘บีโอไอ’หารือหอการค้าต่างประเทศ เร่งสร้างสภาพแวดล้อมทางธุรกิจ
วันศุกร์ที่ 12 พฤศจิกายน 2564
‘บีโอไอ’หารือหอการค้าต่างประเทศ เร่งสร้างสภาพแวดล้อมทางธุรกิจ
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอ พร้อมด้วยหม่อมหลวงชโยทิต กฤดากร ที่ปรึกษารองนายกรัฐมนตรี
ผู้แทนหน่วยงานภาครัฐของไทย และผู้แทนหอการค้าต่างประเทศในไทยจาก 36 หอการค้า ร่วมประชุมออนไลน์หารือร่วมกับหอการค้าต่างประเทศในประเทศไทย“the BOI-Foreign Chambers of Commerce Consultative Meeting”เพื่อรับฟังข้อเสนอแนะเกี่ยวกับแนวทางการเสริมสร้างสภาพแวดล้อมทางธุรกิจ และแลกเปลี่ยนความคิดเห็น รวมถึงติดตามประเด็นความคืบหน้าการแก้ไขปัญหาเพื่อลดอุปสรรคในการดําเนินธุรกิจ
รัฐบาลไทย-ข่าวทำเนียบรัฐบาล-รฟม. ได้รับโล่ประกาศเกียรติคุณศูนย์ข้อมูลข่าวสารของราชการโดดเด่น ประจำปี 2563 - 2564
วันพุธที่ 16 มีนาคม 2565
รฟม. ได้รับโล่ประกาศเกียรติคุณศูนย์ข้อมูลข่าวสารของราชการโดดเด่น ประจําปี 2563 - 2564
จากสํานักงานปลัดสํานักนายกรัฐมนตรี
นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย กระทรวงคมนาคม เป็นผู้แทนรับโล่ประกาศเกียรติคุณศูนย์ข้อมูลข่าวสารของราชการโดดเด่น ประจําปี 2563 - 2564 โดยมี นายอนุชา นาคาศัย รัฐมนตรีประจําสํานักนายกรัฐมนตรี ประธานกรรมการข้อมูลข่าวสารของราชการ เป็นผู้มอบโล่ประกาศเกียรติคุณ ณ อาคารสํานักงานปลัดสํานักนายกรัฐมนตรี ทําเนียบรัฐบาล ทั้งนี้ การรถไฟฟ้าขนส่งมวลชนแห่งประเทศไทย (รฟม.) ได้รับคัดเลือกเป็นศูนย์ข้อมูลข่าวสารของราชการโดดเด่น ผ่านเกณฑ์การประเมินขั้นสูงจากสํานักงานคณะกรรมการข้อมูลข่าวสารของราชการ สํานักงานปลัดสํานักนายกรัฐมนตรี ได้รับโล่ประกาศเกียรติคุณเป็น 1 ใน 34 หน่วยงานศูนย์ข้อมูลข่าวสารโดดเด่น ประจําปี 2563 - 2564 จากทั่วประเทศ โดยการประเมินเอกสารและเว็บไซต์
สําหรับศูนย์ข้อมูลข่าวสารของ รฟม. ได้ให้บริการข้อมูลข่าวสารของราชการตามพระราชบัญญัติ ข้อมูลข่าวสารของราชการ พ.ศ. 2540 โดยให้บริการประชาชนตามหลักการ “เปิดเผยเป็นหลัก ปกปิดเป็นข้อยกเว้น” ทั้งนี้ ประชาชนสามารถติดต่อศูนย์ข้อมูลข่าวสารได้ศูนย์ราชการสะดวก การรถไฟฟ้าขนส่งมวลชนแห่งประเทศไทย อาคาร 1 ชั้น 1 เลขที่ 175 ถนนพระราม 9 แขวงห้วยขวาง เขตห้วยขวาง กรุงเทพมหานคร หรือเว็บไซต์ศูนย์ข้อมูล ข่าวสารอิเล็กทรอนิกส์ http://www.oic.go.th/infocenter6/603/ หรือช่องทางออนไลน์ได้ที่ Line @mrtacontactcenter และ Call Center 0 2716 4044 ในวันและเวลาราชการ
รัฐบาลไทย-ข่าวทำเนียบรัฐบาล-เกษตรฯ-พาณิชย์ หารือแนวทางการดำเนินงานเพื่อเตรียมพร้อมรองรับสถานการณ์ราคาและการนำเข้า/ส่งออก ทั้งในส่วนของปุ๋ย อาหารสัตว์ และผลไม้
วันอังคารที่ 15 มีนาคม 2565
เกษตรฯ-พาณิชย์ หารือแนวทางการดําเนินงานเพื่อเตรียมพร้อมรองรับสถานการณ์ราคาและการนําเข้า/ส่งออก ทั้งในส่วนของปุ๋ย อาหารสัตว์ และผลไม้
เกษตรฯ-พาณิชย์ หารือแนวทางการดําเนินงานเพื่อเตรียมพร้อมรองรับสถานการณ์ราคาและการนําเข้า/ส่งออก ทั้งในส่วนของปุ๋ย อาหารสัตว์ และผลไม้
ดร.ทองเปลว กองจันทร์ ปลัดกระทรวงเกษตรและสหกรณ์ หารือร่วมกับ นายบุณยฤทธิ์ กัลยาณมิตร ปลัดกระทรวงพาณิชย์ ถึงแนวทางการดําเนินงานเพื่อเตรียมพร้อมรองรับสถานการณ์ราคาและการนําเข้า/ส่งออก ทั้งในส่วนของปุ๋ย อาหารสัตว์ และผลไม้ ณ ห้องประชุมกระทรวงเกษตรและสหกรณ์ โดยในเรื่องของราคาปุ๋ยที่มีราคาสูงขึ้นนั้น กระทรวงเกษตรฯ และกระทรวงพาณิชย์ ได้ร่วมกันหามาตรการที่จะช่วยในเรื่องดังกล่าว โดยพิจารณาในเรื่องต้นทุนที่เหมาะสม อย่างไรก็ตาม หากมีการปรับราคาปุ๋ยสูงขึ้น ก็จะหาช่องทางให้เกษตรกรเข้าถึงปุ๋ยในราคาถูกได้ กระทรวงเกษตรฯ จึงมีโครงการลดราคาปุ๋ยเคมี โดยมอบหมายกรมส่งเสริมการเกษตรเป็นหน่วยงานหลัก นอกจากนี้ ยังส่งเสริมการผลิตปุ๋ยอินทรีย์ให้ได้ 5 ล้านตัน จากปัจจุบันที่มีการผลิตประมาณ 3.2 ล้านตัน เพื่อเป็นมาตรการเสริมใช่ช่วงปุ๋ยแพงต่อไป
สําหรับในเรื่องการส่งออกผลไม้ของไทยนั้น ในช่วงฤดูการเก็บเกี่ยวที่คาดว่าจะมีผลผลิตออกมาเป็นจํานวนมาก ทั้งสองกระทรวง ได้ร่วมหารือถึงตลาดส่งออก โดยตลาดส่งออกสําคัญคือจีน ซึ่งฑูตเกษตรฯ ได้มีการประสานงานกับหน่วยงานของจีนอย่างใกล้ชิด ซึ่งปัจจุบันจีนยังคงยึดมาตรการ Zero Covid โดยสถานการณ์การแพร่ระบาดโควิดในจีนยังเพิ่มขึ้นอย่างต่อเนื่อง ทําให้จีนมีมาตรการควบคุมทั้งคนและการขนส่งสินค้าอย่างเข้มงวด โดยเป็นมาตรการทั้งระดับส่วนกลางและระดับท้องถิ่นซึ่งแตกต่างกันไปตามความเสี่ยงของแต่ละพื้นที่ สําหรับสินค้าที่ขนส่งผ่านห่วงโซ่ความเย็น เช่น ผลไม้ จะต้องถูกตรวจ 3 อย่าง และต้องได้รับใบรับรอง ได้แก่ ใบรับรองผ่านตรวจสอบกักกัน ใบรับรองผลตรวจโควิด และใบรับรองการผ่านการฆ่าเชื้อ อย่างไรก็ตาม กระทรวงเกษตรฯ จะดําเนินการในส่วนที่เกี่ยวข้อง เพื่อให้ผลไม้ของไทยสามารถส่งออกไปจีนได้
นอกจากนี้ ได้หารือถึงวัตถุดิบในการผลิตอาหารสัตว์ (ข้าวโพด ข้าวสาลี ถั่วเหลือง) ที่มีราคาสูงขึ้น ซึ่งจะทําให้เกิดผลกระทบต่อเกษตรกร ผู้ประกอบการ และสมาคมต่าง ๆ กระทรวงพาณิชย์จึงได้เชิญผู้ที่เกี่ยวข้องเข้าร่วมหารือ เพื่อเสนอความคิดเห็นในประเด็นดังกล่าว โดยให้มีการชะลอมาตรการกําหนดสัดส่วนการนําเข้าข้าวสาลีต่อการรับซื้อข้าวโพดเลี้ยงสัตว์ในประเทศ อัตราส่วน 1 ต่อ 3 ของกระทรวงพาณิชย์ ไว้ชั่วคราวจนถึงวันที่ 31 ก.ค. 65 นี้ รวมถึงต้องกําหนดปริมาณที่จะนําเข้าว่าไม่เกินเท่าไหร่ เพื่อไม่ให้เกิดผลกระทบด้วย โดยกระทรวงพาณิชย์จะมีการตั้งคณะทํางานวงเล็กเพื่อหารือประเด็นดังกล่าว ซึ่งในส่วนของกระทรวงเกษตรฯ ได้มอบหมายกรมปศุสัตว์และสํานักงานเศรษฐกิจการเกษตรเข้าร่วมด้วย เพื่อให้ข้อมูลตัวเลขสําหรับใช้ประกอบการพิจารณา เพื่อจะเป็นประโยชน์ต่อเกษตรกรต่อไป
รัฐบาลไทย-ข่าวทำเนียบรัฐบาล-หนุน! ขึ้นทะเบียนผู้ติดยาเสพติด เร่งฟื้นฟูคุณภาพชีวิตให้ดีขึ้น
วันจันทร์ที่ 28 มิถุนายน 2564
หนุน! ขึ้นทะเบียนผู้ติดยาเสพติด เร่งฟื้นฟูคุณภาพชีวิตให้ดีขึ้น
....
รัฐบาล ยังคงเดินหน้าแก้ไขปัญหายาเสพติดอย่างต่อเนื่อง ล่าสุด นายกรัฐมนตรีได้สั่งการไปยังกระทรวงยุติธรรม และหน่วยงานที่เกี่ยวอย่าง ป.ป.ส.
.
โดยให้เร่งสํารวจผู้ที่ติดยาเสพติดในทุกพื้นที่ทุกหมู่บ้าน และผู้ที่ติดยาเสพติดนั้น จะต้องขึ้นทะเบียนเพื่อนําไปบําบัดรักษา รวมทั้งการปราบปรามยาเสพติดในส่วนของนายทุน ผู้ค้าหรือการจําหน่ายต่าง ๆ จะต้องดําเนินการอย่างเข้มงวด
.
ปัจจุบัน สํานักงาน ป.ป.ส. ได้เปิดระบบให้ผู้ติดยาเสพติดที่สมัครใจ สามารถลงทะเบียนได้ที่https://nccdor.nccd.go.th/mqrcode/formtreatโดยผู้สมัครใจเข้ารับการบําบัดรักษายาเสพติด จะไม่มีความผิด ไม่มีประวัติและไม่มีโทษ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ”กำชับเร่งแจกชุด ATK ให้ประชาชนกลุ่มเสี่ยง ทยอยจัดส่งทั่วประเทศกว่า 6.7 ล้านชุด จ่ายผ่านเป๋าตังแล้ว 95,727 ชุด กำชับดูแลประชาชนเต็มที่
วันพุธที่ 22 กันยายน 2564
โฆษกรัฐบาลเผย “นายกฯ”กําชับเร่งแจกชุด ATK ให้ประชาชนกลุ่มเสี่ยง ทยอยจัดส่งทั่วประเทศกว่า 6.7 ล้านชุด จ่ายผ่านเป๋าตังแล้ว 95,727 ชุด กําชับดูแลประชาชนเต็มที่
โฆษกรัฐบาลเผย “นายกฯ”กําชับเร่งแจกชุด ATK ให้ประชาชนกลุ่มเสี่ยง ทยอยจัดส่งทั่วประเทศกว่า 6.7 ล้านชุด จ่ายผ่านเป๋าตังแล้ว 95,727 ชุด กําชับดูแลประชาชนเต็มที่
วันที่ 22 ก.ย.64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า สําหรับความคืบหน้าการกระจายชุดตรวจเร็ว ATK 8.5 ชุดของ สปสช. สําหรับประชาชนกลุ่มเสี่ยงเพื่อเร่งการตรวจหาเชื้อโควิด-19 รวดเร็วยิ่งขึ้น โดยมีแนวทางการกระจายชุดตรวจในกรุงเทพ 2.4 ล้านชุด และ ปริมณฑลและต่างจังหวัด 5.6 ล้านชุด อีก 5 แสนชุด จะจัดสํารองไว้ที่ สปสช. และกรมอนามัย กระทรวงสาธารณสุข เพื่อแจกจ่ายในการลงพื้นที่และร้านขายยาในพื้นที่กรุงเทพฯ และปริมณฑล ที่ยังตกหล่น ซึ่งขณะนี้ องค์การเภสัชได้ทยอยส่งมอบให้กับ สปสช. แล้ว 7,068,600 ชุด กระจายทั่วประเทศกว่า 6.7 ล้านชุด และผ่าน “เป๋าตัง” แล้ว 95,727 ชุด
สําหรับกลุ่มเสี่ยงประกอบด้วย 1. กลุ่มผู้สูงอายุมากกว่า 60 ปีขึ้นไป ผู้ป่วยติดเตียง ผู้พิการ ผู้ป่วยกลุ่มเสี่ยง 7 โรค (ที่ยังไม่ได้รับวัคซีน) 2. กลุ่มผู้ที่สงสัยว่ามีอาการติดเชื้อ (มีไข้ ไอ จมูกไม่ได้กลิ่น ลิ้นไม่รับรส หายใจหอบลําบาก) 3. ผู้ที่อยู่ร่วมบ้านกับผู้ติดเชื้อโควิด และ 4. ผู้ที่ทํางานประสานงานในชุมชน โดยประชาชนสามารถขอรับชุดตรวจได้ที่ อสม./อสส. หรือหน่วยบริการในพื้นที่ใกล้บ้าน ที่มีป้ายสีเหลืองว่าจุดแจกชุดตรวจโควิด ATK ให้ประชาชนกลุ่มเสี่ยง 2. แอปพลิเคชัน “เป๋าตัง” ตอบคําถามเพื่อประเมินความเสี่ยง และ 3. พื้นที่ชุมชนแออัด ตลาด จะมี อสส. และ อสม. ไปประสานและแจกชุดตรวจ
สําหรับกรุงเทพมหานคร เนื่องจากเป็นพื้นที่พิเศษได้เน้นการกระจายไปยังชุมชนต่าง ๆ และสถานประกอบการที่เป็นพื้นที่เสี่ยงต่อการแพร่ระบาดของเชื้อโควิด-19 ประกอบด้วย สํานักงานเขตและศูนย์บริการสาธารณสุขจะแจกในกลุ่มตลาดจํานวน 410,000 ชุด กลุ่มร้านเสริมสวย 20,000 ชุดกลุ่มร้านนวด สปา 56,000 ชุดกลุ่มครู อาจารย์ 300,000 ชุดกลุ่มชุมชน 420,000 ชุดและกลุ่มขนส่งสาธารณะ 440,000 ชุด รวมทั้งแจกผ่านช่องทางหน่วยบริการ ได้แก่ โรงพยาบาล คลินิกและร้านขายยาที่เข้าร่วมโครงการ ซึ่งสามารถตรวจสอบรายชื่อได้ในแอปเป๋าตัง
โฆษกประจําสํานักนายกรัฐมนตรี กล่าวอีกว่า ในส่วนกลุ่มเสี่ยงที่ได้รับชุดตรวจเร็ว ATK แล้ว แนะนําว่าต้องทดสอบทันทีหรือไม่เกิน 24 ชั่วโมงและขอให้แจ้งผลตรวจเข้าระบบทุกครั้ง หากพบผลบวกหรือติดเชื้อจะสามารถเข้าระบบการรักษาได้ทันทีทั้งการดูแลที่บ้าน (Home Isolation) การดูแลโดยชุมชน (Community Isolation) และสถานพยาบาล เพื่อความปลอดภัยของตนเองและคนรอบข้าง แม้ว่าตัวเลขผู้ติดเชื้อจะลดลง สถานการณ์ดีขึ้น แต่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมยังห่วงใยพี่น้องประชาชน ภาคธุรกิจ เอกชน ผู้ประกอบการ ต้องคงมาตรการป้องกันโควิด-19 อย่างเคร่งครัด เน้นการป้องกันการติดเชื้อแบบครอบจักรวาล (Universal Prevention) ทั้งนี้รัฐบาลพร้อมดูแลเคียงข้างประชาชน เพื่อเราทุกคนจะผ่านพ้นสถานการณ์ดังกล่าวนี้ไปได้ด้วยกัน
รัฐบาลไทย-ข่าวทำเนียบรัฐบาล-โฆษกรัฐบาลชมผู้จัด THE MATCH Bangkok Century Cup 2022 “แมนยู-ลิเวอร์พูล” สร้างความสุขให้คนไทย สอดคล้องนโยบาย “นายกฯ” ให้ไทยเป็นแลนด์มาร์คจัดกิจกรรมระดับนานาชาติ
วันเสาร์ที่ 9 กรกฎาคม 2565
โฆษกรัฐบาลชมผู้จัด THE MATCH Bangkok Century Cup 2022  “แมนยู-ลิเวอร์พูล” สร้างความสุขให้คนไทย สอดคล้องนโยบาย “นายกฯ” ให้ไทยเป็นแลนด์มาร์คจัดกิจกรรมระดับนานาชาติ
โฆษกรัฐบาลชมผู้จัด THE MATCH Bangkok Century Cup 2022  "แมนยู-ลิเวอร์พูล" สร้างความสุขให้คนไทย สอดคล้องนโยบาย "นายกฯ" ให้ไทยเป็นแลนด์มาร์คจัดกิจกรรมระดับนานาชาติ-ผลักดัน Soft Power ด้านกีฬาของไทย สร้างมูลค่าทางเศรษฐกิจของประเทศ
วันนี้ (9 ก.ค.65) นายธนกรวังบุญคงชนะโฆษกประจําสํานักนายกรัฐมนตรี เปิดเผยว่าตนขอชื่นชมบริษัทเฟรชแอร์เฟสติวัลจํากัดโดยนายวินิจเลิศรัตนชัยผู้จัดThe Match Bangkok Century Cup 2022 แมตซ์พิเศษระหว่าง"แมนเชสเตอร์ยูไนเต็ด"และ"ลิเวอร์พูล"พร้อมการแสดงแสงสีเสียงของแจ็คสันหวังศิลปินชื่อดังจากเกาหลีใต้ในวันที่12กรกฎาคม2565ณสนามราชมังคลากีฬาสถานหัวหมากและภาคเอกชนที่สนับสนุนถือเป็นครั้งแรกในประเทศไทยและในทวีปเอเชียที่ฟุตบอลสโมสรใหญ่ๆระดับโลกจะมาแข่งขันฟุตบอลให้คนไทยได้ดูอย่างใกล้ชิด สร้างความสุขให้คนไทยพร้อมขับเคลื่อนเศรษฐกิจและการท่องเที่ยวด้วย
โฆษกประจําสํานักนายกรัฐมนตรีกล่าวเพิ่มเติมว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมสนับสนุนให้ประเทศไทยเป็นแลนด์มาร์คจัดกิจกรรมอีเว้นท์สําคัญระดับโลก โดยเฉพาะการแข่งขันกีฬาในระดับนานาชาติเพื่อแสดงให้เห็นถึงศักยภาพและความพร้อมของประเทศรวมทั้งผลักดันSoft Powerด้านกีฬาของไทยเช่นมวยไทยซึ่งเป็นเอกลักษณ์ของชาติให้เป็นสินค้าส่งออกทางวัฒนธรรมของประเทศอันจะช่วยสร้างมูลค่าทางเศรษฐกิจก่อให้เกิดกระแสเงินหมุนเวียนส่งเสริมอุตสาหกรรมการท่องเที่ยวอีกด้วยแม้ในครั้งนี้นายกรัฐมนตรีจะไม่ได้ไปเป็นประธานพิธีเปิดการแข่งขันเนื่องจากติดประชุมและเตรียมพร้อมรับอภิปรายไม่ไว้วางใจแต่ก็จะขอติดตามการแข่งขันฟุตบอลนัดสําคัญครั้งนี้ที่จะมีการถ่ายทอดสดไปทั่วโลกกว่า100ประเทศไปพร้อมๆกับแฟนคลับคนไทยที่เฝ้ารอดูฟุตบอลนัดประวัติศาสตร์ รวมทั้งผู้ชมในสนามที่จะได้เห็นทีมโปรดลงแข่งขันอย่างใกล้ด้วย
"ผมขอชื่นชมผู้จัดการแข่งขันที่สามารถนําทีมดังระดับโลกมาแข่งขันในประเทศไทยได้แสดงให้เห็นถึงศักยภาพความพร้อมของประเทศไทยทําให้สโมสรดังระดับโลกตัดสินใจเดินทางมาแข่งขันสร้างความสุขให้แก่แฟนบอลชาวไทย อย่างไรก็ตามนายกรัฐมนตรียังฝากย้ําเตือนทุกคนระมัดระวังดูแลตัวเองตามมาตรการสาธารณสุข เนื่องจากการรวมกลุ่มของคนหมู่มากเป็นปัจจัยสําคัญของการติดเชื้อโควิด-19ขอให้เฝ้าสังเกตอาการตัวเองถ้าเป็นไปได้อย่างใกล้ชิดกับคนในบ้านช่วงหลังจากดูฟุตบอลโดยเฉพาะเด็กและผู้ป่วยจนกว่าจะมั่นใจว่าตัวเองไม่มีเชื้อโควิด-19"นายธนกรฯกล่าว
—————
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามสถานการณ์วิกฤต รัสเซีย-ยูเครน และโควิด-19 ในไทย อย่างใกล้ชิด ย้ำส่วนกลาง-ภูมิภาค ดูแลผู้ป่วยโควิด-19 เร่งนำเข้าสู่ระบบการรักษาได้เร็วขึ้น
วันเสาร์ที่ 26 กุมภาพันธ์ 2565
โฆษกรัฐบาลเผย นายกฯ ติดตามสถานการณ์วิกฤต รัสเซีย-ยูเครน และโควิด-19 ในไทย  อย่างใกล้ชิด   ย้ําส่วนกลาง-ภูมิภาค ดูแลผู้ป่วยโควิด-19  เร่งนําเข้าสู่ระบบการรักษาได้เร็วขึ้น
โฆษกรัฐบาลเผย นายกฯ ติดตามสถานการณ์วิกฤต รัสเซีย-ยูเครน และโควิด-19 ในไทย  อย่างใกล้ชิด   ย้ําส่วนกลาง-ภูมิภาค ดูแลผู้ป่วยโควิด-19  เร่งนําเข้าสู่ระบบการรักษาได้เร็วขึ้น ขณะที่ผู้ติดเชื้อใหม่วันนี้ รวม 25,615 ราย
วันนี้(26ก.พ.65)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ในไทยวันนี้( 26กุมภาพันธ์2565)พบผู้ติดเชื้อรายใหม่เพิ่มรวม25,615รายจําแนกเป็นผู้ป่วยจากในประเทศ25,449รายผู้ป่วยมาจากต่างประเทศ166รายรวมผู้ป่วยสะสม621,462ราย(ตั้งแต่1มกราคม2565)โดยหายป่วยกลับบ้านแล้ว14,641รายทําให้หายป่วยสะสมอยู่ที่452,510ราย(ตั้งแต่1มกราคม2565)โดยมีผู้ป่วยกําลังรักษา201,044รายและเสียชีวิต40รายขณะที่ตัวเลขการฉีดวัคซีนโควิด-19ของประเทศไทยตั้งแต่28กุมภาพันธ์2564 - 25กุมภาพันธ์2565มีผู้ได้รับวัคซีนสะสมรวม 123,355,359โดส
พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมติดตามสถานการณ์ทั้งในประเทศและต่างประเทศ"วิกฤตรัสเซีย-ยูเครน"และ"โควิด-19ในไทย" อย่างใกล้ชิดกําชับทุกหน่วยงานทั้งส่วนกลางและภูมิภาคเตรียมแผนบริหารจัดการเตียงยาเวชภัณฑ์ แพทย์ บุคลากรด้านสาธารณสุขให้พร้อมใช้งานกับผู้ป่วยโควิด-19และกลุ่มเสี่ยงในแต่ละพื้นที่ให้เหมาะสมและเพียงพอจากมีผู้ป่วยโควิด-19จํานวนมากเพิ่มขึ้นในแต่ละวัน ขณะเดียวกัน ยังย้ําทุกส่วนราชการ โดยเฉพาะกระทรวงพลังงานกระทรวงพาณิชย์กระทรวงการคลังและหน่วยงานที่เกี่ยวข้องเช่นสํานักงานส่งเสริมการลงทุน(BOI)การท่องเที่ยวแห่งประเทศไทย(ททท.) ติดตามผลกระทบต่อประเทศไทยจากการสู้รบระหว่างรัสเซีย-ยูเครน โดยเฉพาะราคาพลังงาน น้ํามันและก๊าซธรรมชาติสินค้าโภคภัณฑ์ที่สําคัญ รวมทั้งผลกระทบจากเงินเฟ้อและอัตราแลกเปลี่ยน ที่อาจผันผวนและมีการเปลี่ยนแปลงอย่างรวดเร็ว ซึ่งทําให้มีผลต่อราคาสินค้าภายในประเทศที่อาจมีการปรับตัวเพิ่มขึ้นโดยต้องกําหนดแผนและมาตรการรองรับเพื่อบรรเทาความเดือดร้อนของพี่น้องประชาชนให้น้อยที่สุด ขณะที่ไทยยังต้องเผชิญกับการแพร่ระบาดของโรคโควิด- 19
"นายกรัฐมนตรียังขอทุกคนเคร่งครัดในการปฏิบัติตนตามมาตรการด้านสาธารณสุขและรีบฉีดวัคซีนเข็มกระตุ้นโดยเร็ว รวมทั้งขอให้ติดตามข่าวสารทั่วโลก เพื่อวางแผนชีวิตและปรับตัวให้ทันกับสถานการณ์โลกเช่นกัน”โฆษกประจําสํานักนายกรัฐมนตรีกล่าว
______
รัฐบาลไทย-ข่าวทำเนียบรัฐบาล-ดีอีเอส เร่งคัดสรรผลงานเด่นหน่วยงานในสังกัดในรอบ 1 ปี พร้อมเตรียมจัดกิจกรรม/โครงการมอบเป็นของขวัญปีใหม่ 2565 ให้กับประชาชน
วันพฤหัสบดีที่ 16 ธันวาคม 2564
ดีอีเอส เร่งคัดสรรผลงานเด่นหน่วยงานในสังกัดในรอบ 1 ปี พร้อมเตรียมจัดกิจกรรม/โครงการมอบเป็นของขวัญปีใหม่ 2565 ให้กับประชาชน
ดีอีเอส เร่งคัดสรรผลงานเด่นหน่วยงานในสังกัดในรอบ 1 ปี พร้อมเตรียมจัดกิจกรรม/โครงการมอบเป็นของขวัญปีใหม่ 2565 ให้กับประชาชน
เมื่อวันที่ 16 ธันวาคม 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุม Top Executives ครั้งที่ 11/2564 โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วยผู้บริหารจากหน่วยงานในสังกัดกระทรวงดิจิทัลฯ ร่วมประชุม ณ ห้องประชุม MDES1 ชั้น 9 สํานักงานปลัดกระทรวงดิจิทัลเพื่อเศรษฐกิจและสังคม โดยที่ประชุมพิจารณาวาระสําคัญ ได้แก่ ผลงานเด่น 1 ปี ของหน่วยงานในกระทรวงดิจิทัลเพื่อเศรษฐกิจและสังคม (แต่ละหน่วยงานคัดเลือกและนําเสนอหน่วยละ 1-2 โครงการ) อีกทั้งเตรียม โครงการ/กิจกรรมต่างๆ ของกระทรวงดิจิทัลเพื่อเศรษฐกิจและสังคม เพื่อเป็นของขวัญปีใหม่ พ.ศ. 2565 มอบให้แก่ประชาชน
*********************
รัฐบาลไทย-ข่าวทำเนียบรัฐบาล-รมว.ยุติธรรม กำชับทุกกรมเตรียมความพร้อมรับประมวลกฎหมายยาเสพติดใน 1 เดือน หลังรัฐสภาพิจารณาไปแล้วครึ่งทางปรับลดวันบังคับใช้เหลือ 30 วัน
วันพุธที่ 23 มิถุนายน 2564
รมว.ยุติธรรม กําชับทุกกรมเตรียมความพร้อมรับประมวลกฎหมายยาเสพติดใน 1 เดือน หลังรัฐสภาพิจารณาไปแล้วครึ่งทางปรับลดวันบังคับใช้เหลือ 30 วัน
นายสมศักดิ์ เทพสุทิน รัฐมนตรีว่าการกระทรวงยุติธรรม กําชับทุกกรมเตรียมความพร้อมรับประมวลกฎหมายยาเสพติดใน 1 เดือน หลังรัฐสภาพิจารณาไปแล้วครึ่งทางปรับลดวันบังคับใช้เหลือ 30 วัน ให้ทุกหน่วยงานในกระทรวงบูรณาการช่วยกันคิดร่วมแรงร่วมใจให้งานเดินหน้าไม่สะดุด
เมื่อเวลา 10.00 น. ที่กระทรวงยุติธรรม มีการประชุมผู้บริหารกระทรวงยุติธรรม โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมว่าที่ ร.ต.ธนกฤต จิตรอารีย์รัตน์ เลขานุการ รมว. น.ส.ณัฐธ์ภัสส์ ยงใจยุทธ ผู้ช่วย รมว. นายธนวัชร นิติกาญจนา ที่ปรึกษา รมว.และผู้บริหาร อธิบดีกรมต่างๆ เข้าร่วมประชุม
นายสมศักดิ์ กล่าวว่า การพิจารณา ร่างพ.ร.บ.ให้ใช้ประมวลกฎหมายยาเสพติด พ.ศ.... ร่างประมวลกฎหมายยาเสพติด และร่าง พ.ร.บ.วิธีพิจารณาคดียาเสพติด (ฉบับที่..)พ.ศ.... ในการประชุมร่วมรัฐสภา เมื่อวันที่ 22 มิถุนายน 2564 ร่างพ.ร.บ.ให้ใ้ช้ประมวลกฎหมายยาเสพติด พ.ศ. ... ได้ผ่านการพิจารณารายมาตราไปแล้ว ซึ่งประเด็นสําคัญคือการปรับแก้ในมาตรา 3 ว่า “ประมวลกฎหมายยาเสพติดท้ายพ.ร.บ.นี้ ให้ใช้บังคับเมื่อพ้นกําหนด 30 วัน นับแต่วันที่พ.ร.บ.นี้มีผลใช้บังคับเป็นต้นไป” ซึ่งจากร่างแรกคือ 180 วัน และร่างประมวลกฎหมายยาเสพติด ที่มีทั้งหมด 182 มาตรา รัฐสภาได้พิจารณาไปแล้ว 82 มาตรา เหลืออีก 100 มาตรา ซึ่งตนคาดว่าอีก 3-4 สัปดาห์จะมีการนัดประชุมร่วมเพื่อพิจารณาต่อในมาตราที่เหลือ ตรงนี้ตนขอให้หน่วยงานในกระทรวงยุติธรรมที่เกี่ยวข้องเตรียมพร้อมหลังจากนี้ 1 เดือน ในการทํางานเมื่อกฎหมายใหม่ประกาศใช้ อย่าให้มีช่องว่าง เมื่อกฎหมายมีผลบังคับใช้ต้องทํางานได้ทันที ซึ่งใน ร่างประมวลกฎหมายยาเสพติด จะมีการบัญญัติโทษคดียาเสพติดใหม่ให้เหมาะสม เราจึงต้องเตรียมความพร้อมในการรองรับผู้พ้นโทษ นอกจากนี้ยังมีเรื่องของการยึดทรัพย์ตัดวงจรยาเสพติด ที่เราจะทําได้อย่างมีประสิทธิภาพมากขึ้น เพราะเราจะได้เครื่องมือสําคัญคือกฎหมายฉบับนี้มาช่วยในการปราบปรามยาเสพติด
"วันนี้เราเดินหน้าการประมวลกฎหมายยาเสพติด มาได้ครึ่งทางแล้ว เชื่อว่าอีกไม่นานนี้จะสําเร็จ ซึ่งกฎหมายฉบับนี้จะเป็นเครื่องมือสําคัญในการช่วยป้องกันและปราบปรามยาเสพติด ดังนั้นหน่วยงานต่างๆอะไรที่ต้องเร่งต้องทําควรเตรียมตัวไว้ก่อนตั้งแต่ตอนนี้ เรายังมีเวลาเตรียมพร้อมล่วงหน้า เมื่อกฎหมายออกมาเราจะได้ทํางานได้ทันที และผมอยากให้หน่วยงานต่างๆในกระทรวงหารือและปรึกษากัน งานใดที่เกี่ยวข้องเป็นลักษณะเดียวกันก็สุมหัวคุยกัน รวมทั้งเตรียมความพร้อมเพื่อสร้างความเข้าใจที่ถูกต้องกับผู้ที่ได้รับประโยชน์จากกฎหมายฉบับนี้ เพื่อให้ไปในทิศทางเดียวกัน ผมขอให้เราร่วมมือร่วมใจกันเพราะอีกนิดเดียวก็จะสําเร็จแล้ว"นายสมศักดิ์ กล่าว
รัฐบาลไทย-ข่าวทำเนียบรัฐบาล-ครม. ปรับเงื่อนไขประกันรายได้มันสำปะหลัง ปี 63/64 ช่วยเกษตรกรเพิ่ม 1.2 แสนครัวเรือน
วันพฤหัสบดีที่ 12 พฤษภาคม 2565
ครม. ปรับเงื่อนไขประกันรายได้มันสําปะหลัง ปี 63/64 ช่วยเกษตรกรเพิ่ม 1.2 แสนครัวเรือน
.....
ที่ประชุม ครม. (10 พ.ค. 65) เห็นชอบปรับเงื่อนไขโครงการประกันรายได้เกษตรกรผู้ปลูกมันสําปะหลัง ปี 63/64 ซึ่งเป็นการทบทวนมติเดิมเมื่อ 25 ต.ค. 64 โดยให้สิทธิแก่เกษตรกรที่แจ้งปลูกมันสําปะหลัง ตั้งแต่ 1 ต.ค. 62 - 31 มี.ค. 63 ที่มีช่วงเก็บเกี่ยวตั้งแต่ 8 - 12 เดือน และไม่ซ้ําแปลง ส่งผลให้มีเกษตรกรได้รับสิทธิเพิ่ม 120,148 ครัวเรือน จากเดิม 84,186 ครัวเรือน รวมเป็น 204,334 ครัวเรือน
.
ที่ผ่านมา รัฐบาลได้จ่ายเงินชดเชยเกษตรกรผู้ปลูกมันสําปะหลัง ปี 63/64 ไปแล้ว 3,652.15 ล้านบาท (38.16% ของวงเงินชดเชยทั้งหมด) ส่วนโครงการปี 64/65 ยังไม่มีการจ่ายเงินชดเชย เนื่องจากราคาอ้างอิงสูงกว่าราคาประกันรายได้ที่ตั้งไว้
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-3 สาเหตุ ติดเชื้อโควิดซ้ำ
วันศุกร์ที่ 6 พฤษภาคม 2565
3 สาเหตุ ติดเชื้อโควิดซ้ํา
#โควิด19
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-ครม. เห็นชอบร่างเอกสารผลลัพธ์ของเวทีทบทวนการโยกย้ายถิ่นฐานระหว่างประเทศและคำมั่นโดยสมัครใจของประเทศไทย
วันอังคารที่ 17 พฤษภาคม 2565
ครม. เห็นชอบร่างเอกสารผลลัพธ์ของเวทีทบทวนการโยกย้ายถิ่นฐานระหว่างประเทศและคํามั่นโดยสมัครใจของประเทศไทย
ครม. เห็นชอบร่างเอกสารผลลัพธ์ของเวทีทบทวนการโยกย้ายถิ่นฐานระหว่างประเทศและคํามั่นโดยสมัครใจของประเทศไทย
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 17 พ.ค. 2565 ได้เห็นชอบร่างเอกสารผลลัพธ์ของเวทีทบทวนการโยกย้ายย้ายถิ่นฐานระหว่างประเทศและคํามั่นโดยสมัครใจของไทย ซึ่งจะเป็นเอกสารผลลัพธ์ในเวทีการประชุมของสมาชิกองค์การสหประชาชาติ เพื่อทบทวนข้อตกลงระหว่างประเทศเพื่อการโยกฐานถิ่นฐานที่ปลอดภัย เป็นระเบียบ และปกติ (Global Compact for Safe, Orderly and Regular Migration : GCM) ซึ่งเป็นข้อตกลงที่ต้องมีการจัดเวทีทวบทวนทุกๆ 4 ปี เพื่อติดตามความคืบหน้าในการนํา GCM ไปปฏิบัติ ซึ่งเวทีการทบทวนครั้งแรกจะมีขึ้นในวันที่ 17-20 พ.ค. 2565 ที่นครนิวยอร์ก สหรัฐอเมริกา
สําหรับสาระสําคัญของร่างปฏิญญาความคืบหน้าฯ นั้น จะเป็นการยืนยันความสําคัญของหลักการและวัตถุประสงค์ของข้อตกลง GCM และสะท้อนความคืบหน้า ความท้าทาย ช่องว่างและข้อเสนอแนะในการดําเนินการตามข้อตกลง อาทิ การต่อยอดการดําเนินการและแนวปฏิบัติที่ดีในช่วงการแพร่ระบาดของโรคโควิด19 การเข้าถึงบริการขั้นพื้นฐานและวัคซีน การเคารพสิทธิมนุษยชน สิทธิขั้นพื้นฐานการคุ้มครองสิทธิสตรีและเด็กผู้โยกย้ายถิ่นฐาน
การเพิ่มความพยายามในการส่งเสริมการโยกย้ายถิ่นฐานที่ปลอดภัย เป็นระเบียบและปกติ การสร้างช่องทางการโยกย้ายถิ่นฐานสําหรับผู้ได้รับผลกระทบจากภัยพิบัติ การเปลี่ยนแปลงของสภาพภูมิอากาศ ความเสื่อมโทรมของสิ่งแวดล้อม รวมถึงสถานการณ์ความเปราะบางอื่นๆ การดําเนินการในด้านต่างๆ อาทิ ข้อมูลด้านสิทธิและพันธกรณีแก่ผู้โยกย้ายถิ่นฐาน การยอมรับการพิสูจน์อัตลักษณ์ทางกฎหมาย การยอมรับทักษะและวุฒิการศึกษา การลดค่าใช้จ่ายในการส่งเงินกลับประเทศต้นทาง การบูรณาการการโยกย้ายถิ่นฐานในแผนพัฒนาระดับชาติและกรอบการดําเนินการที่เกี่ยวข้อง การส่งเสริมขีดความสามารถของประเทศ การแบ่งปันแนวปฏิบัติที่ดี และการสนับสนุนการเงินแก่ Migration Multi-Partner Trust Fund
น.ส.ไตรศุลี กล่าวว่า สําหรับสาระสําคัญของร่างคํามั่นโดยสมัครใจของประเทศไทยเกี่ยวกับการดําเนินการตาม GCM ได้แก่ 1) ให้บุตรของผู้โยกย้ายถิ่นฐานทุกคนที่เกิดในประเทศไทยได้รับการจดสูติบัตร 2) พัฒนาระบบหลักประกันสุขภาพให้ครอบคลุมผู้โยกย้ายถิ่นฐานกลุ่มต่างๆ มากขึ้น 3) นํามาตรการทางเลือกแทนการคุมขังเด็กผู้โยกย้ายถิ่นฐานมาใช้อย่างมีประสิทธิภาพ และ 4) ส่งเสริมทัศนคติที่ดีของสาธารณชนเกี่ยวกับประโยชน์ของผู้โยกย้ายถิ่นฐานและขจัดการเลือกปฏิบัติและตีตราผู้โยกย้ายถิ่นฐาน
รัฐบาลไทย-ข่าวทำเนียบรัฐบาล-รองปลัดฯ วรวรรณ เยี่ยมชม "เนรมิตเกษตร"แดนเนรมิต สวนเกษตรกลางกรุงเทพฯ
วันพฤหัสบดีที่ 28 เมษายน 2565
รองปลัดฯ วรวรรณ เยี่ยมชม "เนรมิตเกษตร"แดนเนรมิต สวนเกษตรกลางกรุงเทพฯ
นางวรวรรณ ชิตอรุณ รองปลัดกระทรวงอุตสาหกรรม เยี่ยมชม "เนรมิตเกษตร"แดนเนรมิต สวนเกษตรกลางกรุงเทพฯ
รองปลัดฯ วรวรรณ เยี่ยมชม "เนรมิตเกษตร"แดนเนรมิต สวนเกษตรกลางกรุงเทพฯ
วันนี้ (27 เมษายน 2565) นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายเดชา จาตุธนานันท์ ผู้ตรวจราชการกระทรวงอุตสาหกรรม และนายนฤบดินทร์ วุฒิวรรณ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม ลงพื้นที่เยี่ยมชม "เนรมิตเกษตร" แดนเนรมิต โดยมี ดร.พลรชฎ เปียถนอม ผู้จัดการโครงการให้การต้อนรับ
สําหรับ "เนรมิตเกษตร" เป็นสวนเกษตรเพื่อสังคม (Social Enterprise) แห่งแรกในใจกลางกรุงเทพมหานคร บนพื้นที่ 3 ไร่ ของแดนเนรมิต จัดตั้งขึ้นโดยมีวัตถุประสงค์เพื่อส่งเสริมและพัฒนาให้เกิดธุรกิจเกษตรอุตสาหกรรมแนวใหม่ ที่เรียกว่าเกษตรแม่นยํา (Precision Farming) ที่ใช้เทคโนโลยีในการควบคุมคุณภาพทั้งกระบวนการ ตั้งแต่การคัดสายพันธุ์ การเพาะปลูก และการเก็บเกี่ยว สามารถจัดตั้งได้ในทุกพื้นที่ทั่วประเทศ โดยเริ่มทดลองปลูกผักและผลไม้ที่มีมูลค่าสูง อาทิ มะม่วงน้ําดอกไม้สีทองของไทย สตรอเบอร์รี่พันธุ์ Akihime ของญี่ปุ่น เมล่อนสายพันธุ์ Earl ของญี่ปุ่น มะเขือเทศพันธุ์ Solarino ของเนเธอร์แลนด์ และ Yellow Miki ของญี่ปุ่น โดยเป็นฟาร์มระบบปิด และใช้ระบบโซล่าร์เซลล์เป็นแหล่งพลังงาน ทั้งนี้เพื่อให้เป็นต้นแบบการทําฟาร์มเกษตรอุตสาหกรรมแบบยั่งยืน ยกระดับคุณภาพ และผลิตภาพทางการเกษตร สามารถสร้างรายได้ให้เกษตรกรเพิ่มขึ้นหลายเท่าตัว
ในการนี้ รองปลัดกระทรวงอุตสาหกรรม ยังได้เสนอแนะแนวทางการขยายตลาดไปยังกลุ่มพรีเมียมซุปเปอร์มาร์เก็ต อาทิ Villa Market และ Fuji Super รวมถึงยังได้เสนอความร่วมมือกับกระทรวงอุตสาหกรรมเพื่อขยายผลและผลักดันให้เกิดธุรกิจเกษตรอุตสาหกรรมอัจฉริยะ หรือเกษตรแม่นยําสูง ทั่วประเทศอีกด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ห่วงผู้ป่วยปอดอักเสบ ที่รักษาตัวอยู่ในขณะนี้มี 1,432 ราย มีอัตราครองเตียงร้อยละ 25.9 กำชับ สธ. เน้นลดจำนวนผู้ติดเชื้อโควิด-19 และผู้เสียชีวิตให้ได้มากที่สุด
วันอาทิตย์ที่ 20 มีนาคม 2565
โฆษกรัฐบาลเผย “นายกฯ” ห่วงผู้ป่วยปอดอักเสบ ที่รักษาตัวอยู่ในขณะนี้มี 1,432 ราย มีอัตราครองเตียงร้อยละ 25.9  กําชับ สธ. เน้นลดจํานวนผู้ติดเชื้อโควิด-19 และผู้เสียชีวิตให้ได้มากที่สุด
โฆษกรัฐบาลเผย “นายกฯ” ห่วงผู้ป่วยปอดอักเสบ ที่รักษาตัวอยู่ในขณะนี้มี 1,432 ราย มีอัตราครองเตียงร้อยละ 25.9  กําชับ สธ. เน้นลดจํานวนผู้ติดเชื้อโควิด-19 และผู้เสียชีวิตให้ได้มากที่สุด วอนประชาชนเร่งฉีดวัคซีนเข็มกระตุ้น
วันที่ 20 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับการลดอัตราการติดเชื้อและอัตราการเสียชีวิตให้ต่ําที่สุด ภายใต้สถานการณ์ไวรัสโควิด-19 ยังคงแพร่ระบาด และจํานวนผู้ติดเชื้อยังคงสูงขึ้น และยังเป็นห่วงผู้ป่วยติดเชื้อโดยเฉพาะผู้ป่วยปอดอักเสบ ที่รักษาตัวอยู่ในโรงพยาบาลขณะนี้มีจํานวนสูงถึง1,432ราย เฉลี่ยจังหวัดละ 18 ราย อัตราครองเตียง ร้อยละ 25.9 ทั้งนี้ จากรายงานผู้เสียชีวิตส่วนใหญ่เป็นผู้อายุมากกว่า 60 ปีขึ้นไป รวมถึงคนที่มีโรคประจําตัว สาเหตุส่วนหนึ่งมาจากการที่ได้รับวัคซีนเพียง 2 เข็ม หรือไม่ได้รับวัคซีน ข้อมูลจากกระทรวงสาธารณสุขพบว่า ผู้ที่ได้รับวัคซีนเข็มที่ 3 หรือได้รับวัคซีนครบ สามารถลดการติดเชื้อและเสียชีวิตลงได้ นายกรัฐมนตรี จึงขอให้หน่วยงานที่เกี่ยวข้องเร่งรัดฉีดวัคซีนให้กับกลุ่มเสี่ยง 608 ที่ยังไม่ฉีดวัคซีน รวมไปถึงให้เร่งการฉีดวัคซีนเข็มกระตุ้น และฉีดวัคซีนสําหรับเด็กให้ทั่วถึงให้ได้มากที่สุด
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 24,996 ราย จําแนกเป็น ผู้ติดเชื้อในประเทศ 24,965 ราย และผู้ป่วยมาจากต่างประเทศ 31 ราย ผู้เสียชีวิตเพิ่มขึ้น 84 ราย ผู้ที่กําลังรักษาตัว 237,519 ราย และมียอดผู้ที่หายป่วยกลับบ้านแล้ว 22,292 ราย ทําให้มียอดผู้ป่วยยืนยันสะสมตั้งแต่ 1 ม.ค. 65 จํานวน 1,130,534 ราย จํานวนผู้ที่หายป่วยสะสมจํานวน 898,798 ราย
ขณะที่ภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 18 มี.ค. 65 รวม 127,263,288 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 54,846,677 โดส ผู้ได้รับวัคซีนเข็มที่ 2 สะสม 50,088,649 โดส ผู้ได้รับวัคซีนเข็มที่ 3 สะสม 20,374,200 โดส และผู้ได้รับวัคซีนเข็มที่ 4 สะสม 1,953,772 โดส
รัฐบาลไทย-ข่าวทำเนียบรัฐบาล- โฆษกรัฐบาล เผย “นายกฯ” รับทราบความเดือดร้อนชาวบ้าน ต.ไทยสามัคคีและต.วังน้ำเขียว สั่งการ ทส. เร่งแก้ไขปัญหากรณีที่ดินทับซ้อนบริเวณอุทยานแห่งชาติทับลาน
วันเสาร์ที่ 18 ธันวาคม 2564
โฆษกรัฐบาล เผย “นายกฯ” รับทราบความเดือดร้อนชาวบ้าน ต.ไทยสามัคคีและต.วังน้ําเขียว สั่งการ ทส. เร่งแก้ไขปัญหากรณีที่ดินทับซ้อนบริเวณอุทยานแห่งชาติทับลาน
โฆษกรัฐบาล เผย “นายกฯ” รับทราบความเดือดร้อนชาวบ้าน ต.ไทยสามัคคีและต.วังน้ําเขียว สั่งการ ทส. เร่งแก้ไขปัญหากรณีที่ดินทับซ้อนบริเวณอุทยานแห่งชาติทับลาน ลดผลกระทบต่อประชาชนทั้งการประกอบอาชีพหรือที่อยู่อาศัย
นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการ กระทรวงทรัพยากรธรรมชาติและสิ่งแวดล้อม เร่งแก้ปัญหาชาวบ้านตําบลไทยสามัคคีและตําบลวังน้ําเขียว รวมกว่า 400 ราย ถูกฟ้องเป็นจําเลย กรณีบุกรุกเขตป่าอุทยานแห่งชาติทับลาน จากปัญหาข้อพิพาทที่ดินทับซ้อนพื้นที่ทํากินของชาวบ้านที่ยังไม่ได้ข้อยุติ ซึ่งคณะรัฐมนตรีมีมติ 2 กุมภาพันธ์ ที่ผ่านมารับทราบคําวินิจฉัยและข้อเสนอแนะของผู้ตรวจการแผ่นดินและมอบหมายให้กระทรวงทรัพยากรธรรมชาติและสิ่งแวดล้อมเป็นหน่วยงานหลักร่วมกับกระทรวงเกษตรและสหกรณ์ กระทรวงมหาดไทย สํานักงานคณะกรรมการกฤษฎีกาและหน่วยงานที่เกี่ยวข้องรับคําวินิจฉัยและข้อเสนอแนะกรณีปัญหาการถือครองที่ดินของราษฎรบริเวณพื้นที่อุทยานแห่งชาติทับลาน รวมทั้งความเห็นและข้อสังเกตของหน่วยงานที่เกี่ยวข้องไปพิจารณาดําเนินการตามอํานาจหน้าที่ที่เกี่ยวข้อง ให้มีความคืบหน้าและเกิดผลเป็นรูปธรรมมากขึ้น
พร้อมให้กรมอุทยานแห่งชาติ สัตว์ป่า และพันธุ์พืช เร่งรัดการดําเนินการสํารวจการถือครองที่ดินของประชาชนที่อยู่อาศัยหรือทํากินในอุทยานแห่งชาติให้แล้วเสร็จครบถ้วน และเป็นปัจจุบัน รวมทั้งเร่งรัดการจัดทํากฎหมายลําดับรอง เพื่อช่วยเหลือบุคคลที่อยู่อาศัยหรือทํากินในอุทยานแห่งชาติ ตามนัยมาตรา 64 แห่งพระราชบัญญัติอุทยานแห่งชาติ พ.ศ. 2562 ให้แล้วเสร็จ และให้คณะกรรมการนโยบายที่ดินแห่งชาติเร่งรัดการดําเนินการปรับปรุงแผนที่แนวเขตที่ดินของรัฐแบบบูรณาการ มาตราส่วน 1 : 4000 (One Map) ให้แล้วเสร็จโดยเร็ว รวมทั้งกํากับติดตามให้หน่วยงานที่เกี่ยวข้องที่มีอํานาจหน้าที่ตามกฎหมายในการดูแลที่ดินของรัฐแต่ละประเภทตรวจสอบเส้นแนวเขตที่ดินของรัฐให้ถูกต้อง ตรงกัน และเป็นที่ยุติ แล้วดําเนินการต่อไป
นายธนกรกล่าวว่า นายกรัฐมนตรีไม่นิ่งเฉยกับปัญหาความเดือดร้อนของชาวบ้าน และหวังว่าปัญหาดังกล่าวจะได้รับการแก้ไขปัญหาอย่างเป็นธรรมผ่านกระบวนการยุติธรรมในระยะเวลาที่เหมาะสม เพื่อลดผลกระทบในการประกอบอาชีพหรือการอยู่อาศัยโดยเร็ว
.......................
รัฐบาลไทย-ข่าวทำเนียบรัฐบาล-รมช.มนัญญา ปล่อยคาราวานไรเดอร์ส่งต้นฟ้าทะลายโจรถึงบ้าน เนื่องในวันครบรอบ 49 ปี กรมวิชาการเกษตร
วันศุกร์ที่ 1 ตุลาคม 2564
รมช.มนัญญา ปล่อยคาราวานไรเดอร์ส่งต้นฟ้าทะลายโจรถึงบ้าน เนื่องในวันครบรอบ 49 ปี กรมวิชาการเกษตร
รมช.มนัญญา ปล่อยคาราวานไรเดอร์ส่งต้นฟ้าทะลายโจรถึงบ้าน เนื่องในวันครบรอบ 49 ปี กรมวิชาการเกษตร
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานเปิดกิจกรรมส่งมอบต้นฟ้าทะลายโจรถึงบ้านและชุมชน ในโอกาสวันคล้ายวันสถาปนากรมวิชาการเกษตร ครบรอบปีที่ 49 ณ กรมวิชาการเกษตร โดยมี ดร.สมบัติ ตงเต๊า รองอธิบดีกรมวิชาการเกษตร นางสาวอิงอร ปัญญากิจ รองอธิบดีกรมวิชาการเกษตร และผู้บริหารกรมวิชาการเกษตร เข้าร่วม ว่า ในปี 2564 กระทรวงเกษตรและสหกรณ์ ได้มอบหมายกรมวิชาการเกษตร เดินหน้าขับเคลื่อนการปลูกต้นฟ้าทะลายโจร เพื่อผลิตเมล็ดพันธุ์และต้นกล้าฟ้าทะลายโจร สนับสนุนให้สถาบันเกษตรกรในสหกรณ์ต่างๆ ทั่วประเทศของกรมส่งเสริมสหกรณ์ จัดทําโครงการส่งเสริมการปลูกฟ้าทะลายโจรเพื่อป้อนเป็นวัตถุดิบให้กับกระทรวงสาธารณสุข กรมการแพทย์แผนไทย พัฒนาและผลิตเป็นยาต้านไวรัสโควิด-19 โดยกรมวิชาการเกษตรผลิตเมล็ดพันธุ์และต้นกล้าฟ้าทะลายโจรทั้งพันธุ์พื้นเมืองที่ปลูกเป็นการค้าทั่วไป และสายพันธุ์ใหม่ที่กรมวิชาการเกษตรได้มีการพัฒนาปรับปรุงพันธุ์เป็นพันธุ์รับรองของกรมวิชาการเกษตร โดยมีเป้าหมายส่งมอบต้นกล้าฟ้าทะลายโจร จํานวน 770,000 ตันให้สหกรณ์จํานวน 21 สหกรณ์ รองรับการปลูกฟ้าทะลายโจรในพื้นที่ 98 ไร่ในปี 2564
สําหรับกิจกรรมในครั้งนี้กรมวิชาการเกษตรได้จัดเตรียมต้นฟ้าทะลายโจรส่งถึงผู้ใช้ประโยชน์ ด้วยคาราวานไรเดอร์ 49 คัน ส่งต้นฟ้าทะลายโจรถึงหน้าบ้าน และโดยรถยนต์ส่งมอบต้นฟ้าทะลายโจรให้ชุมชน 3 ชุมชน ได้แก่ 1) ชุมชนบางบัว เขตหลักสี่ 2) ชุมชนปู่เจ้าสมิงพรายและสะพานปูน เขตดอนเมือง และ 3) ชุมชนวัดดอนเมืองด้านเหนือ เขตดอนเมือง รวมจํานวนทั้งสิ้น 4,949 ต้น ซึ่งการขับเคลื่อนดังกล่าว จะเป็นการส่งเสริมการขยายตัวของวงการพืชสมุนไพรไทยที่มีคุณค่าเพื่อการพัฒนาเพิ่มมูลค่าพืชสมุนไพรไทยสู่การใช้ประโยชน์ที่หลากหลาย
ทั้งนี้ ในปี 2564 กระทรวงเกษตรและสหกรณ์ ได้มอบนโยบายให้ทุกหน่วยงานขับเคลื่อนทํางานภายใต้ 5 ยุทธศาสตร์ และ 15 แนวทางนโยบายหลักงานที่เกี่ยวข้องกับกรมวิชาการเกษตรคือ การวิจัยและพัฒนาเพื่อตอบสนองต่อการพัฒนาภาคการเกษตรของประเทศไทย รวมถึงการปฏิบัติงานเชิงรุก อาทิ การแก้ปัญหาการส่งออกผลไม้ทุเรียนและลําไยไปจีน ทําให้มีปริมาณการส่งออกทุเรียนสูงกว่าปีที่ผ่านมา และการแก้ปัญหาการตรวจสอบศัตรูพืชในลําไยทําให้ไม่ต้องระงับการส่งออกไปจีน รวมถึงการบรรเทาความเดือดร้อนของประชาชนในสถานการณ์โควิด19 ด้วยการผลิตและแจกจ่ายเมล็ดพันธุ์และต้นกล้าพืชสมุนไพรฟ้าทะลายโจรพันธุ์ดี ให้กับเกษตรกร สหกรณ์ การเกษตร และผู้ที่สนใจ
รัฐบาลไทย-ข่าวทำเนียบรัฐบาล-ดีอีเอส หนุน สดช.-กสทช. จัดประชุมเชิงปฏิบัติการ หัวข้อ “U.S.- Thailand 6 GHz Standard Workshop”
วันศุกร์ที่ 18 กุมภาพันธ์ 2565
ดีอีเอส หนุน สดช.-กสทช. จัดประชุมเชิงปฏิบัติการ หัวข้อ “U.S.- Thailand 6 GHz Standard Workshop”
ดีอีเอส หนุน สดช.-กสทช. จัดประชุมเชิงปฏิบัติการ หัวข้อ “U.S.- Thailand 6 GHz Standard Workshop”
เมื่อวันที่18กุมภาพันธ์2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานกล่าวเปิดการประชุมเชิงปฏิบัติการหัวข้อ“U.S.- Thailand 6 GHz Standard Workshop”จัดโดยสํานักงานคณะกรรมการดิจิทัลเพื่อเศรษฐกิจและสังคมแห่งชาติ(สดช.)ร่วมกับสํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ(กสทช.)สถานเอกอัครราชทูตสหรัฐอเมริกาประจําประเทศไทยและสํานักงานส่งเสริมการค้าและพัฒนาแห่งสหรัฐอเมริกามีผู้เข้าประชุมออนไลน์จากหน่วยงานภาครัฐหน่วยงานภาคการศึกษาหน่วยงานรัฐวิสาหกิจและองค์การมหาชนกว่า100คน การประชุมครั้งนี้จัดขึ้นเพื่อส่งเสริมการใช้งานคลื่นความถี่6 GHzซึ่งจะครอบคลุมภาคการสื่อสารไร้สายของอุตสาหกรรมเทคโนโลยีสารสนเทศและการสื่อสาร โดยมุ่งเน้นไปที่การยกเว้นใบอนุญาตของเทคโนโลยีRadio Local Area Network (RLAN)เช่นWi-Fiและ5G NR-U ซึ่งเป็นความร่วมมือกันระหว่างหน่วยงานภาครัฐที่มีภารกิจเกี่ยวข้องกับนโยบายคลื่นความถี่ไร้สายและโทรคมนาคมจากประเทศอื่นๆในอาเชียน ในส่วนของรัฐบาลไทยจะดําเนินการระหว่าง สดช.และกสทช.ในการจัดสรรคลื่นความถี่ย่าน6 GHzให้อยู่ในเทคโนโลยีส่วนที่ได้รับการยกเว้นใบอนุญาต(License-exempt technologies)ผ่านการให้บริการแบบWi-Fi
ทั้งนี้เทคโนโลยีดังกล่าวจะช่วยเพิ่มผลผลิตในด้านต่างๆทั่วโลกได้มากกว่า4.9ล้านล้านดอลลาร์ช่วยขับเคลื่อนเศรษฐกิจดิจิทัลผ่านการเชื่อมต่อกับอุปกรณ์ต่างๆโดยมีการคาดการณ์ว่าภายในปีพ.ศ.2566จะมีจุดเชื่อมต่อสําหรับการรับส่งข้อมูลผ่านโทรศัพท์เคลื่อนที่มากกว่า70เปอร์เซ็นต์นอกจากนี้ยังมีเทคโนโลยีสําหรับโลกอนาคตจํานวนไม่น้อยที่ต้องอาศัยการเชื่อมต่อผ่านWi-Fiเช่นเทคโนโลยีInternet of Things (IoT)เทคโนโลยีการผลิตขั้นสูงเทคโนโลยีAR/VRการบริการสําหรับการแพทย์ทางไกลเช่นเดียวกับการเข้าถึงบรอดแบนด์ สําหรับชุมชนด้อยโอกาสเป็นต้น
**************
รัฐบาลไทย-ข่าวทำเนียบรัฐบาล-“เฉลิมชัย“รุกลึกทุกตำบลทั่วประเทศ เร่งขับเคลื่อนโมเดลพัฒนาเศรษฐกิจเกษตรแพลตฟอร์มใหม่เป็นครั้งแรกของประเทศ
วันอาทิตย์ที่ 17 กรกฎาคม 2565
“เฉลิมชัย“รุกลึกทุกตําบลทั่วประเทศ เร่งขับเคลื่อนโมเดลพัฒนาเศรษฐกิจเกษตรแพลตฟอร์มใหม่เป็นครั้งแรกของประเทศ
“เฉลิมชัย“รุกลึกทุกตําบลทั่วประเทศ เร่งขับเคลื่อนโมเดลพัฒนาเศรษฐกิจเกษตรแพลตฟอร์มใหม่เป็นครั้งแรกของประเทศ “อลงกรณ์”เผยความคืบหน้าตั้งกลไกใหม่ครบ7พันตําบลเดือนหน้าเพื่อสร้างศักยภาพใหม่ภาคเกษตรของไทย
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในฐานะประธานคณะกรรมการพัฒนาระบบเกษตรกรรมยั่งยืนเปิดเผยวันนี้ ว่า กระทรวงเกษตรฯ และทุกภาคีภาคส่วนกําลังเร่งขับเคลื่อนโมเดลพัฒนาเศรษฐกิจฐานรากทุกจังหวัดเป็น กลยุทธ์ใหม่ในการพัฒนาเชิงพื้นที่ครอบคลุมลึกลงไปใน 70,000 หมู่บ้าน 7,000 ตําบล 878 อําเภอ รวมทั้งกรุงเทพมหานครด้วย แนวทางการพัฒนาเกษตรกรรมยั่งยืนโดยตนได้ออกคําสั่งแต่งตั้งคณะกรรมการพัฒนาการเกษตรระดับจังหวัดและคณะกรรมการพัฒนาการเกษตรระดับอําเภอ878อําเภอตั้งแต่เดือนพฤศจิกายนปีที่แล้วซึ่งเป็นกลไกสําคัญในการแก้ไขปัญหาและพัฒนา ภาคการเกษตรของไทยโดยเฉพาะปัญหาความยากจน หนี้สินและความเหลื่อมล้ํา นอกจากนี้ได้สั่งการให้เร่งจัดตั้งกลไกพัฒนาเกษตรกรรมยั่งยืนระดับตําบลหมู่บ้านให้เสร็จโดยเร็ว
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะอนุกรรมการขับเคลื่อนนโยบายเกษตรกรรมยั่งยืนกล่าวถึงความคืบหน้าว่า ขณะนี้อยู่ระหว่างการแต่งตั้งคณะกรรมการเกษตรกรรมยั่งยืนระดับตําบลคาดว่าจะครบ 7,435 ตําบล ภายในเดือนหน้าซึ่งเป็นการผนึกความร่วมมือระหว่างกระทรวงเกษตรและสหกรณ์กับทุกภาคีภาคส่วนในแต่ละตําบลโดยเฉพาะ กระทรวงมหาดไทย เพื่อเป็นกลไกการพัฒนาภาคเกษตรอย่างยั่งยืน
นับเป็นครั้งแรกที่มีโครงสร้างและระบบการพัฒนาภาคเกษตรที่หยั่งลึกลงถึงตําบลหมู่บ้านชุมชนใน76จังหวัดและกรุงเทพมหานครเพื่อดึงพลังชุมชน Community Empowerment) ออกมารวมพลังการแก้ไขปัญหาในอดีตและปัจจุบันรวมทั้งการพัฒนาสู่อนาคตที่ดีขึ้น ซึ่งมีปลัดอําเภอ เกษตรตําบล อบต.และอาสาสมัครเกษตร (อกษ.) เป็นแกนหลักร่วมกับตัวแทนภาคเอกชนภาควิชาการและผู้ทรงคุณวุฒิในหมู่บ้านตําบลเชื่อมโยงกับคณะกรรมการพัฒนาการเกษตรระดับอําเภอระดับจังหวัดและศูนย์เทคโนโลยีเกษตรและนวัตกรรมหรือศูนย์ AIC แต่ละจังหวัดโดยมีหน้าที่จัดทําและขับเคลื่อนแผนพัฒนาเศรษฐกิจเกษตรแบบยั่งยืนภายใต้แพลตฟอร์มการพัฒนาหลากหลายรูปแบบ เช่น โครงการพัฒนาระบบชลประทานชุมชน โครงการพัฒนาเกษตรอินทรีย์ โครงการศูนย์บริการจัดการดิน-ปุ๋ยชุมชน โครงการร้านค้าสีเขียว (Green Shop) แบบออนไลน์และออฟไลน์ โครงการเกษตรแปลงใหญ่ โครงการเกษตรอัจฉริยะ (Smart Farming) โครงการพัฒนาผลิตภัณฑ์เกษตรมูลค่าสูง โครงการศูนย์เรียนรู้เพิ่มประสิทธิภาพการผลิตสินค้าเกษตร(ศพก.) โครงการเศรษฐกิจพอเพียงพืช-ประมง-ปศุสัตว์ โครงการช่างเกษตร โครงการเกษตรพลังงาน โครงการเกษตรสุขภาพและโครงการเกษตรท่องเที่ยว เป็นต้น
ทั้งนี้ เพื่อปักหลักวางหมุดหมายการพัฒนาแบบยั่งยืนลงไปถึงระดับชุมชนหมู่บ้านภายใต้5ยุทธศาสตร์ของ ดร.เฉลิมชัย ศรีอ่อน ได้แก่ ตลาดนําการผลิต-เทคโนโลยีเกษตร4.0-เกษตรปลอดภัย-เกษตรยั่งยืน-เกษตรมั่นคง การบูรณาการทํางานเชิงรุกทุกภาคส่วนและเกษตรกรรมยั่งยืนตามแนวทางศาสตร์พระราชาเพื่อสร้างการเปลี่ยนแปลงในระดับพื้นที่ (Area based) ให้บรรลุวิสัยทัศน์ “ประเทศไทย มีความมั่นคง มั่งคั่ง ยั่งยืน” เป็นประเทศพัฒนาแล้ว ตามแผนยุทธศาสตร์ชาติ 20 ปี (พ.ศ. 2561-2580)
รัฐบาลไทย-ข่าวทำเนียบรัฐบาล-​ปลัดกระทรวงกลาโหมลงพื้นที่ชุมชนมิตรประชาส่งมอบบ้านหลังใหม่..ให้ผู้ด้อยโอกาส-ยากไร้
วันจันทร์ที่ 8 สิงหาคม 2565
​ปลัดกระทรวงกลาโหมลงพื้นที่ชุมชนมิตรประชาส่งมอบบ้านหลังใหม่..ให้ผู้ด้อยโอกาส-ยากไร้
บ่ายวันนี้ (8 ส.ค. 65 เวลา 13.30 น.) พลเอก วรเกียรติ รัตนานนท์ ปลัดกระทรวงกลาโหม ได้กรุณาส่งมอบบ้านพักอาศัยให้กับ นาย ทองสุก เกิดพูนเปี่ยม
พร้อมทั้ง มอบพระฉายาลักษณ์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง รวมทั้งถุงปันสุขและรถเข็นสําหรับผู้ป่วย/ผู้พิการ ใน “โครงการปรับปรุงบ้านพักอาศัยของผู้ด้อยโอกาสและยากไร้ในพื้นที่ชุมชนมิตรประชา”หนึ่งในกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 12 ส.ค. 65
บ้านพักอาศัยดังกล่าวอยู่ในพื้นที่ชุมชนมิตรประชา ต.บ้านใหม่ อ.ปากเกร็ด จว.นนทบุรี ดําเนินการโดยสํานักโยธาธิการสํานักงานสนับสนุน สํานักงานปลัดกระทรวงกลาโหม ได้เข้าปรับปรุงบ้านพักในระหว่างวันที่ 6 มิ.ย.-25 ก.ค. 65 ใช้งบประมาณทั้งสิ้น 80,000 บาท ทั้งนี้ เพื่อถวายเป็นพระราชกุศล และเพื่อเป็นการแสดงออกถึงความจงรักภักดีต่อสถาบันพระมหากษัตริย์
รัฐบาลไทย-ข่าวทำเนียบรัฐบาล-รัฐบาลตั้งเป้า "ไทยเป็นศูนย์กลางการผลิตยานยนต์ไฟฟ้า" คาดปี 73 GDP ของประเทศไม่น้อยกว่า 200,000 ล้านบาท
วันจันทร์ที่ 11 เมษายน 2565
รัฐบาลตั้งเป้า "ไทยเป็นศูนย์กลางการผลิตยานยนต์ไฟฟ้า" คาดปี 73 GDP ของประเทศไม่น้อยกว่า 200,000 ล้านบาท
.....
รัฐบาลโดยกระทรวงอุตสาหกรรมได้หารือร่วมกับหน่วยงานภาครัฐ สมาคมยานยนต์ไทย สมาคมผู้ผลิตชิ้นส่วนยานยนต์ไทย และภาคเอกชนที่เกี่ยวข้อง กําหนดวิสัยทัศน์ให้ไทยเป็น "ศูนย์กลางการผลิตยานยนต์ไฟฟ้าและชิ้นส่วนที่สําคัญของภูมิภาค"
.
กําหนดเป้าหมายว่า ปี 68 จะมีการผลิตรถยนต์ไฟฟ้าในประเทศรวม 225,000 คันต่อปี และในปี 73 จะมีการผลิตรถยนต์ไฟฟ้าในประเทศรวม 725,000 คันต่อปี คิดเป็น 30% ของการผลิตรถยนต์ทั้งหมด
.
ส่งผลให้ภายในปี 73 สามารถสร้างมูลค่าเพิ่มให้กับผลิตภัณฑ์มวลรวมในประเทศ (GDP) ไม่น้อยกว่า 200,000 ล้านบาท และสร้างความต้องการแรงงานยานยนต์สมัยใหม่ประมาณ 30,000 อัตราต่อปี
.
นอกจากนี้ ได้เร่งขับเคลื่อนปัจจัยแวดล้อมเพื่อสร้างศักยภาพและความเข้มแข็งให้กับอุตสาหกรรมยานยนต์ไฟฟ้าที่สําคัญ เช่น
.
- การจัดทํามาตรฐานที่เกี่ยวข้องกับยานยนต์ไฟฟ้าครอบคลุมรถยนต์ รถกระบะ รถโดยสาร รถบรรทุก รถจักรยานยนต์ รถสามล้อ แบตเตอรี่ และสถานีอัดประจุ รวมทั้งสิ้น 114 มาตรฐาน
- พัฒนาศูนย์ทดสอบยานยนต์และยางล้อแห่งชาติ หรือ ศูนย์ทดสอบ ATTRIC ณ อ.สนามชัยเขต จ.ฉะเชิงเทรา เพื่อยกระดับมาตรฐานและการวิจัย ซึ่งเป็นศูนย์ทดสอบด้านยานยนต์แห่งแรกในภูมิภาค ASEAN
.
ทั้งนี้ การใช้รถยนต์ไฟฟ้า BEV ในไทยมีแนวโน้มเพิ่มขึ้นต่อเนื่อง มียอดการจดทะเบียนรถยนต์ไฟฟ้า BEV สะสม แบ่งเป็นปี 63 ประมาณ 2,000 คัน และปี 64 ประมาณ 4,000 คัน
.
คาดการณ์ว่าปี 65 จะมียอดการใช้รถยนต์ไฟฟ้า BEV สะสมรวมประมาณ 10,000 คัน ซึ่งเป็นการเติบโตอย่างก้าวกระโดด
.
อ่านเพิ่มเติม คลิก https://www.thaigov.go.th/news/contents/details/53360
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ห่วงลูกหนี้ถูกยึดทรัพย์ช่วงโควิดระบาด ชวนเกษตรกรได้รับผลกระทบเข้าร่วมโครงการช่วยไกล่เกลี่ยถึง 15 กันยายนนี้
วันพุธที่ 4 สิงหาคม 2564
รัฐมนตรีว่าการกระทรวงยุติธรรม ห่วงลูกหนี้ถูกยึดทรัพย์ช่วงโควิดระบาด ชวนเกษตรกรได้รับผลกระทบเข้าร่วมโครงการช่วยไกล่เกลี่ยถึง 15 กันยายนนี้
รัฐมนตรีว่าการกระทรวงยุติธรรม ห่วงลูกหนี้ถูกยึดทรัพย์ช่วงโควิดระบาด ชวนเกษตรกรได้รับผลกระทบเข้าร่วมโครงการช่วยไกล่เกลี่ยถึง 15 กันยายนนี้
การแพร่ระบาดของโรคโควิด-19 ส่งผลทําให้ภาวะเศรษฐกิจถดถอยลง นายสมศักดิ์ เทพสุทิน รัฐมนตรีว่าการกระทรวงยุติธรรม ห่วงใยประชาชน รวมทั้งเกษตรกรที่ไม่สามารถชําระหนี้ได้ตามกําหนด ก่อให้เกิดหนี้สินครัวเรือน หนี้รายย่อย หนี้บัตรเครดิต และหนี้ธุรกิจ ที่เข้าสู่กระบวนการบังคับคดีมากยิ่งขึ้น จึงสั่งการให้กรมบังคับคดีเร่งช่วยบรรเทาความเดือดร้อน นั้น
นางอรัญญา ทองน้ําตะโก อธิบดีกรมบังคับคดี เปิดเผยว่า รัฐมนตรีว่าการกระทรวงยุติธรรมกําชับให้กรมบังคับคดีเดินหน้าช่วยเหลือประชาชนที่ได้รับผลกระทบอย่างเต็มที่ ตนจึงเร่งทําตามนโยบายโดยจัดโครงการ “บังคับคดีร่วมใจไกล่เกลี่ยช่วยเหลือเกษตรกรถูกยึดทรัพย์จํานอง” ระหว่างวันที่ 1 กรกฎาคม – 15 กันยายน 2564 ที่ศูนย์ไกล่เกลี่ยข้อพิพาท กรมบังคับคดี และสํานักงานบังคับคดีจังหวัด และสาขาทั่วประเทศ รวมจํานวน 116 แห่ง โดยผลจากการจัดโครงการระหว่างวันที่ 1 - 31 กรกฎาคม 2564 สามารถไกล่เกลี่ยสําเร็จ ทั้งสิ้น 49 เรื่อง ทุนทรัพย์ จํานวน 12,128,011.87 บาท ทําให้มีการชะลอ งดการบังคับคดีกับที่ดิน และที่ดินพร้อมสิ่งปลูกสร้างของลูกหนี้ตามคําพิพากษา โดยเป็นที่ดิน จํานวน 222 ไร่ 1 งาน 17.6 ตารางวา และบ้านอยู่อาศัย จํานวน 7 หลัง
นางอรัญญา เปิดเผยอีกว่า ขอเชิญชวนลูกหนี้เกษตรกรที่กําลังประสบปัญหาหนี้สิน ซึ่งศาลมีคําพิพากษาแล้ว และอยู่ระหว่างการบังคับคดี สามารถเข้าร่วมการไกล่เกลี่ยได้ภายในวันที่ 15 กันยายน 2564 โดยสามารถยื่นคําร้องขอไกล่เกลี่ยข้อพิพาทได้ทางเว็บไซต์กรมบังคับคดี www.led.go.th และขอไกล่เกลี่ยข้อพิพาทออนไลน์ผ่านแอปพลิเคชัน Session call ทั้งนี้ สามารถสอบถามรายละเอียดเพิ่มเติมได้ที่ศูนย์ไกล่เกลี่ยข้อพิพาท กรมบังคับคดี หมายเลขโทรศัพท์ 02881 4840 , 02887 5072 หรือสายด่วนกรมบังคับคดี 1111 กด 79 และสํานักงานบังคับคดีทั่วประเทศ
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการขับเคลื่อนโครงการอาเซียน - ออสเตรเลีย เพื่อต่อต้านการค้ามนุษย์ (ASEAN - ACT) ระดับประเทศ (National Program Steering Committee -NPSC) ครั้งที่ ๒/๒๕๖๔
วันพฤหัสบดีที่ 8 กรกฎาคม 2564
กระทรวงยุติธรรม ประชุมคณะอนุกรรมการขับเคลื่อนโครงการอาเซียน - ออสเตรเลีย เพื่อต่อต้านการค้ามนุษย์ (ASEAN - ACT) ระดับประเทศ (National Program Steering Committee -NPSC) ครั้งที่ ๒/๒๕๖๔
กระทรวงยุติธรรม ประชุมคณะอนุกรรมการขับเคลื่อนโครงการอาเซียน - ออสเตรเลีย เพื่อต่อต้านการค้ามนุษย์ (ASEAN - ACT) ระดับประเทศ (National Program Steering Committee -NPSC) ครั้งที่ ๒/๒๕๖๔ ผ่านระบบการประชุมทางไกล (Video Conference)
ในวันพฤหัสบดีที่ ๘ กรกฎาคม ๒๕๖๔ เวลา ๐๘.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการขับเคลื่อนโครงการอาเซียน - ออสเตรเลีย เพื่อต่อต้านการค้ามนุษย์ (ASEAN - ACT) ระดับประเทศ (National Program Steering Committee -NPSC) ครั้งที่ ๒/๒๕๖๔ ผ่านระบบการประชุมทางไกล (Video Conference) พร้อมด้วยคณะอนุกรรมการ ผู้แทนหน่วยงานที่เกี่ยวข้อง และผู้แทนโครงการ ASEAN – ACT ประจําประเทศไทย เข้าร่วมการประชุมฯ ณ ห้องประชุมกระทรวงยุติธรรม ๕ - ๐๑ ชั้น ๕ อาคารกระทรวงยุติธรรม ถนนแจ้งวัฒนะ กรุงเทพมหานคร
ในการนี้ ที่ประชุมได้รับทราบเรื่องการแต่งตั้ง Dr. Lucia Pietropaoli ผู้อํานวยการโครงการ ASEAN - ACT และความคืบหน้าของการดําเนินงานตามแผนกิจกรรมทั้งในระดับประเทศและระดับภูมิภาค ประจําปี ๒๕๖๔ และแผนการดําเนินงานของโครงการ ASEAN - ACT กับหน่วยงานภายนอก นอกจากนี้ได้ร่วมกันพิจารณารายงานผลการวิเคราะห์สถานการณ์ด้านการต่อต้านการค้ามนุษย์ในประเทศไทย การติดตามและทบทวนกิจกรรมภายใต้โครงการ ASEAN ACT ประจําปี ๒๕๖๔ ทั้งนี้การหารือแลกเปลี่ยนข้อคิดเห็นและข้อเสนอแนะในประเด็นดังกล่าว นําไปสู่การได้ข้อสรุปอันเป็นประโยชน์ต่อการขับเคลื่อนการดําเนินงานของคณะอนุกรรมการ หน่วยงานที่เกี่ยวข้อง และโครงการ ASEAN -ACT เพื่อเสริมสร้างกลไกการดําเนินงานร่วมกันระหว่างภาคส่วนต่าง ๆ ในการแก้ไขปัญหาการค้ามนุษย์ทั้งในระดับประเทศและระดับภูมิภาค
รัฐบาลไทย-ข่าวทำเนียบรัฐบาล-กสร. ยืนยัน ช่วยเหลือลูกจ้างบริลเลียนท์เต็มที่ตามกรอบกฎหมาย
วันอังคารที่ 3 พฤษภาคม 2565
กสร. ยืนยัน ช่วยเหลือลูกจ้างบริลเลียนท์เต็มที่ตามกรอบกฎหมาย
กรมสวัสดิการและคุ้มครองแรงงาน ยืนยัน ช่วยเหลือลูกจ้างของบริษัท บริลเลียนท์ อย่างเต็มที่
เพื่อให้ลูกจ้างทุกคนได้รับสิทธิประโยชน์ต่างๆ ตามกรอบกฎหมาย
นายนิยม สองแก้ว อธิบดีกรมสวัสดิการและคุ้มครองแรงงาน เปิดเผยถึงความคืบหน้าในการช่วยเหลือลูกจ้างบริษัท บริลเลียนท์ อัลไลแอนซ์ ไทย โกลบอล จํากัด ว่า กรมสวัสดิการและคุ้มครองแรงงาน (กสร.) ได้ดําเนินการช่วยเหลือลูกจ้างให้ได้รับสิทธิที่ลูกจ้างพึงได้ตามพระราชบัญญัติคุ้มครองแรงงาน พ.ศ. 2541 อย่างเต็มที่ตามกรอบของกฎหมาย โดยในประเด็นนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีความห่วงใยลูกจ้างดังกล่าว และได้กําชับให้ นายสุชาติ ชมกลิ่น รัฐมนตรีว่าการกระทรวงแรงงาน ติดตามและให้ความช่วยเหลือดูแลลูกจ้างมาอย่างต่อเนื่อง สําหรับการให้ความช่วยเหลือนั้นพนักงานตรวจแรงงานของกรมฯ ได้ออกคําสั่งตามมาตรา 124 แห่งพระราชบัญญัติคุ้มครองแรงงาน พ.ศ. 2541 จํานวน 6 คําสั่ง โดยสั่งให้นายจ้างต้องจ่ายค่าจ้าง ค่าชดเชย และเงินอื่นๆ ให้กับลูกจ้าง 1,267 คน เป็นจํานวนเงินทั้งสิ้น 244,469,873 บาท พร้อมดอกเบี้ย และได้จ่ายเงินกองทุนสงเคราะห์ลูกจ้าง เพื่อช่วยเหลือเยียวยาบรรเทาความเดือดร้อนให้แก่ลูกจ้างแล้ว จํานวนเงินทั้งสิ้น 35,723,013 บาท
อธิบดี กสร. กล่าวต่อไปว่า นอกจากนี้ได้มีการยื่นฟ้องคดีแพ่งต่อศาลแรงงาน ภาค 1 ซึ่งศาลได้มีคําพิพากษาให้นายจ้างจ่ายเงินพร้อมดอกเบี้ยร้อยละ 15 ต่อปี และสํานักงานสวัสดิการและคุ้มครองแรงงานจังหวัดสมุทรปราการได้ดําเนินคดีอาญา ร้องทุกข์ต่อพนักงานสอบสวนแล้ว ทั้งนี้ กรมฯ ได้ประสานหน่วยงานที่เกี่ยวข้อง เพื่อให้ลูกจ้างได้รับเงินตามคําสั่งภายในเดือนพฤษภาคม 2565 นี้
รัฐบาลไทย-ข่าวทำเนียบรัฐบาล-กรมทางหลวง เร่งทอดสะพานเบลี่ย์บนทางหลวงหมายเลข 108 ตอนแม่สุริน - ปางหมู จ.แม่ฮ่องสอน
วันศุกร์ที่ 1 กรกฎาคม 2565
กรมทางหลวง เร่งทอดสะพานเบลี่ย์บนทางหลวงหมายเลข 108 ตอนแม่สุริน - ปางหมู จ.แม่ฮ่องสอน
เพื่อบรรเทาความเดือดร้อนในการสัญจรของประชาชน
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า เมื่อวันที่ 30 มิ.ย. 2565 เกิดฝนตกหนักและมีน้ําป่าไหลหลากจนทําให้สะพานขาดบนทางหลวงหมายเลข 108 ตอนแม่สุริน - ปางหมู ช่วง กม. ที่ 340+200 (สะพานห้วยแม่สะมาด 1) อําเภอเมือง จังหวัดแม่ฮ่องสอน ส่งผลให้ประชาชนไม่สามารถสัญจรผ่านได้
ขณะนี้ กรมทางหลวง (ทล.)โดยแขวงทางหลวงแม่ฮ่องสอนร่วมกับศูนย์สร้างและบูรณะสะพานที่ 1 (พิจิตร) ซึ่งมีความพร้อมทั้งเจ้าหน้าที่ ยานพาหนะ เครื่องจักร และเครื่องมือ ได้เร่งดําเนินการทอดสะพานเบลี่ย์ (สะพานเหล็กชั่วคราว) โดยคาดว่าจะดําเนินการแล้วเสร็จและสามารถเปิดการจราจรได้ตามปกติภายในวันนี้ (1 ก.ค. 2565) เพื่อบรรเทาความเดือดร้อนของประชาชนให้สามารถสัญจรไปมา ได้ ทั้งนี้ ทล. จะทําการสํารวจความเสียหายและบูรณะปรับปรุงซ่อมแซมสะพานดังกล่าวอย่างถาวรต่อไป ทั้งนี้สําหรับผู้ที่จะเดินทางไปจังหวัดแม่ฮ่องสอนในช่วงที่มีการดําเนินงาน ขอใช้ทางหลวงหมายเลข 1095 เป็นการชั่วคราว
ทล. ขอความร่วมมือผู้ใช้เส้นทางโปรดสังเกตป้ายแนะนํา ป้ายเตือน ตามที่ได้ติดตั้งไว้ และขับขี่อย่างระมัดระวัง ปฏิบัติตามกฎจราจรและคําแนะนําของเจ้าหน้าที่อย่างเคร่งครัด หากประชาชนพบเห็นถนน/สะพานชํารุดเสียหายหรือต้องการความช่วยเหลือ สามารถแจ้งเหตุได้ที่สํานักงานทางหลวง แขวงทางหลวง หมวดทางหลวงในพื้นที่ทั่วประเทศ และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-นายกฯ ปลื้ม วีลแชร์เรซซิ่งพาราลิมปิก “ประวัติ วะโฮรัมย์” และ “ภูธเรศ คงรักษ์” รับเงิน และทองแดง จากประเภท 1,500 เมตร ชาย คลาส T54
วันอังคารที่ 31 สิงหาคม 2564
นายกฯ ปลื้ม วีลแชร์เรซซิ่งพาราลิมปิก “ประวัติ วะโฮรัมย์” และ “ภูธเรศ คงรักษ์” รับเงิน และทองแดง จากประเภท 1,500 เมตร ชาย คลาส T54
นายกฯ ปลื้ม วีลแชร์เรซซิ่งพาราลิมปิก “ประวัติ วะโฮรัมย์” และ “ภูธเรศ คงรักษ์” รับเงิน และทองแดง จากประเภท 1,500 เมตร ชาย คลาส T54
วันนี้ (31 สิงหาคม 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามผล และเป็นกําลังใจให้นักกีฬาตัวแทนประเทศไทยในการแข่งขันพาราลิมปิกอย่างต่อเนื่อง และยินดีกับสองนักกีฬาวีลแชร์เรซซิ่งทีมชาติไทย ประวัติ วะโฮรัมย์ และภูธเรศ คงรักษ์ ที่สามารถคว้าเหรียญเงิน และทองแดง เป็นเหรียญที่ 6 และ 7 ให้ประเทศไทยได้สําเร็จ จากการแข่งวีลแชร์เรซซิ่ง ประเภท 1,500 เมตร ชาย คลาส T54 ทําให้ในขณะนี้ไทยมีเหรียญรางวัลสะสมแล้ว 7 เหรียญ ได้แก่ เหรียญทอง 1 เหรียญเงิน 2 เหรียญทองแดง 4
โฆษกประจําสํานักนายกรัฐมนตรี ชื่นชมความสามารถของนักกีฬาทั้งสองท่าน ได้สร้างความภาคภูมิให้กับตนเอง ครอบครัว ประชาชนและประเทศชาติ ขอขอบคุณการทําหน้าที่อย่างเต็มความสามารถของคณะนักกีฬาและทีมงานทุกคน
รัฐบาลไทย-ข่าวทำเนียบรัฐบาล-รมว.วธ บันทึกเทปวีดิทัศน์ กล่าวเปิดกิจกรรม "เมืองสร้างสรรค์แห่งอาเซียน : ASEAN Creative Cities" เพื่อเผยแพร่ผ่านช่องทาง Facebook Fanpage ศูนย์วัฒนธรรมอาเซียน
วันอังคารที่ 3 สิงหาคม 2564
รมว.วธ บันทึกเทปวีดิทัศน์ กล่าวเปิดกิจกรรม "เมืองสร้างสรรค์แห่งอาเซียน : ASEAN Creative Cities" เพื่อเผยแพร่ผ่านช่องทาง Facebook Fanpage ศูนย์วัฒนธรรมอาเซียน
บันทึกเทปวีดิทัศน์ กล่าวเปิดกิจกรรม "เมืองสร้างสรรค์แห่งอาเซียน : ASEAN Creative Cities" เพื่อเผยแพร่ผ่านช่องทาง Facebook Fanpage ศูนย์วัฒนธรรมอาเซียน
วันที่ ๓ สิงหาคม ๒๕๖๔ เวลา ๑๑.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปวีดิทัศน์ กล่าวเปิดกิจกรรม "เมืองสร้างสรรค์แห่งอาเซียน : ASEAN Creative Cities" เพื่อเผยแพร่ผ่านช่องทาง Facebook Fanpage ศูนย์วัฒนธรรมอาเซียน ในวันที่ ๘ สิงหาคม ๒๕๖๔ ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-นายกฯ เยือนอีสาน ชูแผนเปิดเมือง "อุดร พลัส โมเดล" ขับเคลื่อนการพัฒนา จ.อุดรธานี 1 ธ.ค. นี้
วันจันทร์ที่ 29 พฤศจิกายน 2564
นายกฯ เยือนอีสาน ชูแผนเปิดเมือง "อุดร พลัส โมเดล" ขับเคลื่อนการพัฒนา จ.อุดรธานี 1 ธ.ค. นี้
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม จะนําคณะเดินทางไปตรวจราชการที่ จ.อุดรธานี โดยจะประชุมร่วมกับจังหวัด ภาคเอกชน และผู้ประกอบในพื้นที่ เพื่อกําหนดทิศทางการพัฒนาจังหวัด และแผนเปิดเมือง "อุดร พลัส โมเดล" ในวันที่ 1 ธ.ค. นี้
.
ภารกิจนายกฯ ในวันดังกล่าว ประกอบด้วย
✅ติดตามความก้าวหน้าพิพิธภัณฑ์ธรรมเจดีย์พระธรรมวิสุทธิมงคล (หลวงตามหาบัว) ณ วัดป่าบ้านตาด
✅ร่วมประชุมร่วมกับหน่วยงานภาครัฐ และเอกชนของ จ.อุดรธานี ณ ศูนย์ประชุมมลฑาทิพย์
✅ตรวจความพร้อมในการเปิดเมืองต้อนรับนักท่องเที่ยวตามนโยบายรัฐบาล ณ วังนาคินทร์ คําชะโนด
.
อ่านเพิ่มเติม คลิกhttps://www.thaigov.go.th/news/contents/details/48814
#ไทยคู่ฟ้า#ร่วมต้านโควิด19
-------------------